નિક પટેલ આ લોન કૌભાંડમાંથી રજવાડી શોખ પૂરા કરતો હતો. એકથી એક ચડિયાતી બ્રાન્ડ્સની શોપિંગ કરતો. કોલગર્લનો શોખીન નિક પટેલ તે માટે ખાસ પનામાના વૈશ્યાલયોની મુલાકાત લેતો હતો. પનામા જઈને નિક ખર્ચાળ હોટેલોમાં દિવસો સુધી પડ્યો પાથર્યો રહેતો હતો. પનામા જતો ત્યારે ટ્રમ્પ ક્લબમાં રોકાતો હતો. ફ્લોરિડામાં કિસિમીમાં ગેલોર્ડ પામમાં રહેતો નિક કેરેબિયન સમુદ્રમાં નેવિસ ટાપુમાં વેકેશન ગાળવા જતો ત્યારે ફોર સીઝન જેવી ભવ્ય હોટલમાં રહેવાનું પસંદ કરતો હતો. એટલું જ નહીં, શિકાગો કોર્ટમાં લોન કૌભાંડની સુનાવણી થવાની હોય ત્યારે પણ તે ચાર્ટર પ્લેનમાં શિકાગો આવતો. તેની પાછળ તેણે 19,000 ડોલરનો ખર્ચ કર્યો હતો. તેની દીકરીની પહેલી બર્થ-ડે પાર્ટી આપવા માટે નિક પટેલે કિસિમીની ભવ્ય હોટલમાં 30,000 ડોલર એટલે કે લગભગ 20 લાખ રૂપિયા જેટલી રકમ ખર્ચી હતી.